PMIndiaData/PMIndiaSum huggingface dataset:
പത്താമത് ബ്രിക്‌സ് ഉച്ചകോടിയില്‍ ഇന്ത്യയും ദക്ഷിണാഫ്രിക്കയും തമ്മില്‍ ഒപ്പ് വച്ച ധാരണാപത്രങ്ങള്‍

· കാര്‍ഷിക ഗവേഷണ, വിദ്യാഭ്യാസ രംഗങ്ങളിലെ സഹകരണത്തിന് ന്യൂഡല്‍ഹിയിലെ ഇന്ത്യന്‍ കാര്‍ഷിക ഗവേഷണ കൗണ്‍സിലും, ദക്ഷിണാഫ്രിക്കയിലെ പ്രിട്ടോറിയ കാര്‍ഷിക ഗവേഷണ കൗണ്‍സിലും ഒപ്പ് വച്ച ധാരണാപത്രം. · ദക്ഷിണാഫ്രിക്കയില്‍ ‘കരകൗശല വിദ്യകള്‍ക്കായുള്ള ഗാന്ധി മണ്ടേല വൈദഗ്ധ്യ കേന്ദ്രം’ സ്ഥാപിക്കുന്നത് സംബന്ധിച്ച് ദക്ഷിണാഫ്രിക്കന്‍ ഗവണ്‍മെന്റും, ഇന്ത്യന്‍ ഗവണ്‍മെന്റും തമ്മില്‍ ഒപ്പ് വച്ച ധാരണാപത്രം · ബഹിരാകാശം സമാധനപരമായ ആവശ്യങ്ങള്‍ക്ക് ഉപയോഗിക്കുന്നതിനും, പര്യവേഷണത്തിനുമുള്ള സഹകരണം സംബന്ധിച്ച് ഇന്ത്യന്‍ ബഹിരാകാശ ഗവേഷണ സംഘടനയും (ഐ.എസ്.ആര്‍.ഒ.), ദക്ഷിണാഫ്രിക്കയുടെ ദേശീയ ബഹിരാകാശ ഏജന്‍സിയും തമ്മില്‍ ഒപ്പ് വച്ച ധാരണാപത്രം.
2020 – ലെ കേന്ദ്ര ബജറ്റിലേക്കുള്ള ആശയങ്ങളും നിര്‍ദ്ദേശങ്ങളും പ്രധാനമന്ത്രി ക്ഷണിച്ചു

2020-ലെ കേന്ദ്ര ബജറ്റിലേക്കുള്ള ആശയങ്ങളും നിര്‍ദ്ദേശങ്ങളും പ്രധാനമന്ത്രി ശ്രീ. നരേന്ദ്ര മോദി MyGov ലൂടെ ക്ഷണിച്ചു. ‘130 കോടി ഇന്ത്യാക്കാരുടെ അഭിലാഷങ്ങളെ പ്രതിനിധീകരിക്കുന്ന കേന്ദ്ര ബജറ്റ് ഇന്ത്യയുടെ പുരോഗതിയിലേക്കുള്ള പാതയൊരുക്കും. ഇക്കൊല്ലത്തെ ബജറ്റിലേക്കുള്ള നിങ്ങളുടെ ആശയങ്ങളും നിര്‍ദ്ദേശങ്ങളും MyGov ലൂടെ പങ്കിടാന്‍ നിങ്ങളെ ക്ഷണിക്കുന്നു.’ പ്രധാനമന്ത്രി പറഞ്ഞു.
വനിതാ മോട്ടോർബൈക്ക് റൈഡർമാരുടെ സംഘം - ബൈക്കിംഗ് ക്വീൻസ് ബൈക്കിംഗ് ക്വീൻസ് പ്രധാനമന്ത്രിയുമായി കൂടിക്കാഴ്ച നടത്തി

ഗുജറാത്തിൽ നിന്നുള്ള 50 വനിതാ മോട്ടോർബൈക്ക് റൈഡർമാരുടെ ഒരു സംഘം – ബൈക്കിംഗ് ക്വീൻസ് , പ്രധാനമന്ത്രി ശ്രീ. നരേന്ദ്ര മോദിയുമായി ന്യൂ ഡൽഹിയിൽ ഇന്ന് കൂടിക്കാഴ്ച നടത്തി. 13 സംസ്ഥാനങ്ങളിലും/ കേന്ദ്ര ഭരണ പ്രദേശങ്ങളിലും ആയിരത്തിലേറെ കിലോമീറ്ററുകൾ സന്ദർശിച്ചു് ശുചിത്വ ഭാരതം , പെൺകുഞ്ഞിനെ രക്ഷിക്കൂ , പെൺകുഞ്ഞിനെ പഠിപ്പിക്കൂ , തുടങ്ങിയ സാമൂഹ്യ സന്ദേശങ്ങളെ കുറിച്ചു് ജനങ്ങളുമായി തങ്ങൾ ആശയവിനിമയം നടത്തിയതായി സംഘം പറഞ്ഞു. 2017 ഓഗസ്റ്റ് 15 ന് അവർ ലഡാക്കിലെ ഖാർദുൻഗ്ലയിൽ ത്രിവർണ പതാക ഉയർത്തി. സംഘാംഗങ്ങളുടെ ശ്രമങ്ങളെ അഭിനന്ദിച്ച പ്രധാനമന്ത്രി അവർക്ക് തങ്ങളുടെ ഭാവി സംരംഭങ്ങൾക്ക് എല്ലാ വിജയവും ആശംസിച്ചു .
സംസ്‌കൃത ദിനത്തിൽ പ്രധാനമന്ത്രിയുടെ ആശംസ

സംസ്‌കൃത ദിനത്തിൽ പ്രധാനമന്ത്രി ശ്രീ. നരേന്ദ്ര മോദി രാജ്യത്തിന് ആശംസ നേരുകയും തന്റെ ആശംസകൾ ജനങ്ങളുമായി സംസ്‌കൃതത്തിൽ പങ്കിടുകയും ചെയ്തു . അതിന്റെ മലയാള പരിഭാഷ ചുവടെ : ” ഇന്ത്യയുടെ ചരിത്രം, സംസ്കാരം, പാരമ്പര്യം എന്നിവ സംസ്‌കൃതത്തിലാണ്‌ . സംസ്കൃതത്തെ കുറിച്ചുള്ള അറിവ് നമ്മെ നമ്മുടെ സമ്പന്നമായ സാഹിത്യം, പൈതൃകം, തിളങ്ങുന്ന ഭൂതകാലം എന്നിവയുമായി ബന്ധിപ്പിക്കുന്നു. സംസ്‌കൃത ദിനത്തിൽ , ഈ മനോഹര ഭാഷയിലെ പണ്ഡിതന്മാർക്കും , വിദ്യാർത്ഥികൾക്കും ഞാൻ എന്റെ ഹൃദയം നിറഞ്ഞ ആശംസകൾ നേരുന്നു. “
മഹാകരുണ ദിവസ് 2017 ആഘോഷനാളില്‍ ലെ ലഡാക്കിലെ മഹാബോധി രാജ്യാന്തര ധ്യാനകേന്ദ്രത്തിനു പ്രധാനമന്ത്രിയുടെ അഭിനന്ദനങ്ങള്‍

മഹാകരുണ ദിവസ് 2017 ആഘോഷനാളില്‍ ലെ ലഡാക്കിലെ മഹാബോധി രാജ്യാന്തര ധ്യാനകേന്ദ്രത്തിനു പ്രധാനമന്ത്രി ശ്രീ. നരേന്ദ്ര മോദി അഭിനന്ദനങ്ങള്‍ അര്‍പ്പിച്ചു. ‘മഹാകരുണ ദിവസ് 2017 ആഘോഷിക്കുന്ന വേളയില്‍ മഹാബോധി രാജ്യാന്തര ധ്യാനകേന്ദ്രത്തിന് അഭിനന്ദനങ്ങളും ആശംസകളും. ബുദ്ധഭഗവാന്റെ ജീവിതവും അദ്ദേഹം പകര്‍ന്നുനല്‍കിയ പാഠങ്ങളും സേവനം, അനുകമ്പ, പരിത്യാഗം എന്നീ സവിശേഷതകളെ പ്രതിഫലിപ്പിക്കുന്നു. അഹിംസയ്ക്കും മനുഷ്യന്റെ ദുരിതങ്ങള്‍ അവസാനിപ്പിക്കുന്നതിനും ആയിരുന്നു ബുദ്ധഭഗവാന്‍ ഊന്നല്‍ നല്‍കിയത്.’, പ്രധാനമന്ത്രി പറഞ്ഞു.
നേപ്പാളിലെ ലുംബിനിയിലെ മായാദേവി ക്ഷേത്രത്തിൽ പ്രധാനമന്ത്രി സന്ദർശനം നടത്തി

പ്രധാനമന്ത്രി ശ്രീ നരേന്ദ്ര മോദി 2022 മെയ് 16-ന് നേപ്പാളിലെ ലുംബിനിയിലുള്ള മായാദേവി ക്ഷേത്രം സന്ദർശിച്ചു. ലുംബിനിയിലെ തന്റെ ഏകദിന സന്ദർശനത്തിന്റെ ആദ്യ സ്ഥലമായിരുന്നു ഇത്. . പ്രധാനമന്ത്രിക്കൊപ്പം നേപ്പാൾ പ്രധാനമന്ത്രി ഷേർ ബഹാദൂർ ദ്യൂബയും ഭാര്യ ഡോ. അർസു റാണ ദ്യൂബയും ഉണ്ടായിരുന്നു. ശ്രീബുദ്ധന്റെ കൃത്യമായ ജന്മസ്ഥലം സൂചിപ്പിക്കുന്ന ക്ഷേത്രപരിസരത്തിനുള്ളിലെ അടയാള കല്ലിൽ നേതാക്കൾ ശ്രദ്ധാഞ്ജലി അർപ്പിച്ചു. ബുദ്ധമത ആചാരപ്രകാരമുള്ള പൂജയിൽ അവർ പങ്കെടുത്തു. രണ്ട് പ്രധാനമന്ത്രിമാരും ക്ഷേത്രത്തോട് ചേർന്നുള്ള അശോകസ്തംഭത്തിന് സമീപം ദീപം തെളിയിച്ചു. ബിസി 249-ൽ അശോക ചക്രവർത്തി സ്ഥാപിച്ച സ്തംഭം, ലുംബിനി ശ്രീബുദ്ധന്റെ ജന്മസ്ഥലമാണെന്നതിന്റെ ആദ്യ ശിലാലേഖ തെളിവ് വഹിക്കുന്നു. അതിനുശേഷം, 2014 ൽ പ്രധാനമന്ത്രി മോദി ലുംബിനിക്ക് സമ്മാനിച്ച ബോധഗയയിൽ നിന്നുള്ള ബോധിവൃക്ഷത്തൈകൾ രണ്ട് പ്രധാനമന്ത്രിമാരും നനയ്ക്കുകയും ക്ഷേത്രത്തിന്റെ സന്ദർശക പുസ്തകത്തിൽ ഒപ്പിടുകയും ചെയ്തു. –ND–
ആസാം, ബിഹാര്‍, ഹിമാചല്‍ പ്രദേശ്, ഝാര്‍ഖണ്ഡ്, മഹാരാഷ്ട്ര, മധ്യപ്രദേശ്, ജമ്മു കശ്മീര്‍, ഉത്തരാഖണ്ഡ് സംസ്ഥാനങ്ങളിലെ മറ്റു പിന്നോക്ക വിഭാഗക്കാരുടെ കേന്ദ്രപട്ടിക മാറ്റുന്നതിനു മന്ത്രിസഭാനുമതി

ആസാം, ബിഹാര്‍, ഹിമാചല്‍ പ്രദേശ്, ഝാര്‍ഖണ്ഡ്, മഹാരാഷ്ട്ര, മധ്യപ്രദേശ്, ജമ്മു കശ്മീര്‍, ഉത്തരാഖണ്ഡ് എന്നീ സംസ്ഥാനങ്ങളിലെ മറ്റു പിന്നോക്ക വിഭാഗക്കാരുടെ കേന്ദ്രപട്ടികയിലെ കൂട്ടിച്ചേര്‍ക്കലുകളും മാറ്റങ്ങളും വിജ്ഞാപനം ചെയ്യുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. പിന്നോക്കവിഭാഗ ദേശീയ കമ്മീഷന്റെ (എന്‍.സി.ബി.സി.) ശുപാര്‍ശപ്രകാരം 25 സംസ്ഥാനങ്ങളിലും ആറ് കേന്ദ്രഭരണ പ്രദേശങ്ങളിലുമായി മറ്റു പിന്നോക്ക വിഭാഗക്കാരുടെ കേന്ദ്ര പട്ടികയില്‍ മറ്റു പേരുകള്‍, ഉപജാതികള്‍ തുടങ്ങിയ കാര്യങ്ങള്‍ ഉള്‍പ്പെടെ ചേര്‍ക്കുന്നതിനായി 2479 ഇനങ്ങള്‍ വിജ്ഞാപനം ചെയ്തിട്ടുണ്ട്. 2016 സെപ്റ്റംബര്‍ വരെ അത്തരം വിജ്ഞാപനങ്ങള്‍ പുറപ്പെടുവിച്ചിട്ടുണ്ട്. ഇതിനുപുറമെ എന്‍.സി.ബി.സി. ആസാം, ബിഹാര്‍, ഹിമാചല്‍ പ്രദേശ്, ഝാര്‍ഖണ്ഡ്, മഹാരാഷ്ട്ര, മധ്യപ്രദേശ്, ജമ്മു – കശ്മീര്‍, ഉത്തരാഖണ്ഡ് തുടങ്ങിയ സംസ്ഥാനങ്ങളിലെ മറ്റു പിന്നോക്ക വിഭാഗപ്പട്ടികയില്‍ കൂടുതല്‍ ജാതികളെയും സമുദായങ്ങളെയും ഉള്‍പ്പെടുത്തണമെന്നു നിര്‍ദേശിച്ചിരുന്നു. ഇതനുസരിച്ച്, ജമ്മു-കശ്മീര്‍ ഉള്‍പ്പെടെ എട്ടു സംസ്ഥാനങ്ങളുമായി ബന്ധപ്പെട്ട് എന്‍.സി.ബി.സി. നിര്‍ദേശിച്ച 28 മാറ്റങ്ങള്‍ വിജ്ഞാപനം ചെയ്തിട്ടുണ്ട്. പട്ടികയില്‍ ഉള്‍പ്പെടുത്തപ്പെടുന്നതോടെ ഗവണ്‍മെന്റിന്റെ സേവനത്തിലും നിയമനങ്ങളിലും കേന്ദ്ര വിദ്യാഭ്യാസ സ്ഥാപനങ്ങളുടെ കാര്യത്തിലും സംവരണത്തിന്റെ നേട്ടങ്ങള്‍ ലഭിക്കും. മറ്റു പിന്നോക്ക വിഭാഗക്കാര്‍ക്കായുള്ള കേന്ദ്ര ക്ഷേപദ്ധതികള്‍, സ്‌കോളര്‍ഷിപ്പുകള്‍ എന്നിവയ്ക്കും അര്‍ഹതയുണ്ടായിരിക്കും.
ചൈനീസ് വൈസ് പ്രസിഡന്റ് ലി യുവാന്‍ചോ പ്രധാനമന്ത്രിയെ സന്ദര്‍ശിച്ചു

ചൈനീസ് വൈസ് പ്രസിഡന്റ് ലി യുവാന്‍ചോ ഇന്ന് (06-11-2015) പ്രധാനമന്ത്രി ശ്രീ.നരേന്ദ്ര മോദിയെ സന്ദര്‍ശിച്ചു. കഴിഞ്ഞ വര്‍ഷം ചൈനീസ് പ്രസിഡന്റ് സീ ജിംഗ് പിങ്ങിന്റെ ഇന്ത്യ സന്ദര്‍ശനത്തിന്റെയും ഇക്കൊല്ലം മേയില്‍ താന്‍ നടത്തിയ സന്ദര്‍ശനത്തിന്റയും ഓര്‍മ്മകള്‍ പ്രധാനമന്ത്രി പുതുക്കി. സാമ്പത്തിക വികസന രംഗങ്ങളിലെ പങ്കാളിത്തം വര്‍ദ്ധിപ്പിക്കുന്നതിന് ഇന്ത്യയ്ക്കും ചൈനയ്ക്കും വമ്പിച്ച സാദ്ധ്യതകളാണുള്ളതെന്ന് പ്രധാനമന്ത്രി പറഞ്ഞു. റയില്‍വേ, സ്മാര്‍ട്ട് നഗരങ്ങള്‍, അടിസ്ഥാന സൗകര്യ മേഖല, നഗര ഗതാഗതം എന്നീ രംഗങ്ങളിലെ അവസരങ്ങള്‍ പ്രധാനമന്ത്രി എടുത്തു പറഞ്ഞു. ചൈനയില്‍ നിന്ന് ഇന്ത്യയിലേയ്ക്കുള്ള നിക്ഷേപത്തിന്റെ തോത് വര്‍ദ്ധിച്ചതിനെ സ്വാഗതം ചെയ്ത പ്രധാനമന്ത്രി, ഇന്ത്യ സന്ദര്‍ശിക്കുന്ന ചൈനീസ് വിനോദ സഞ്ചാരികളുടെ എണ്ണത്തില്‍ വര്‍ദ്ധനയുണ്ടാകുമെന്ന് പ്രത്യാശ പ്രകടിപിച്ചു. ഇന്ത്യയും ചൈനയും തമ്മില്‍ പുരാതനകാലം മുതല്‍ക്കുള്ള സാംസ്‌കാരിക ബന്ധങ്ങള്‍ ഇരു രാജ്യങ്ങളിലെയും ജനങ്ങള്‍ തമ്മിലുള്ള ബന്ധം വളരാന്‍ പ്രേരകമാകുമെന്ന് അദ്ദേഹം പറഞ്ഞു. ഇന്ത്യയും ചൈനയും തമ്മില്‍ സമാധാനപരവും, സഹകരണാത്മകവും, സുസ്ഥിരവുമായ ബന്ധങ്ങള്‍ പുലരുന്നത് മേഖലയുടെയും, ലോകത്തിന്റെ തന്നെയും, സമാധാനത്തിനും, സമൃദ്ധിക്കും അത്യന്താപേഷിതമാണെന്ന കാര്യത്തില്‍ പ്രധാനമന്ത്രിയും ലി യുവാന്‍ചോയും യോജിപ്പ് പ്രകടിപിച്ചു.
എന്‍.എച്ച്.പി.സി ലിമിറ്റഡ്, നോര്‍ത്ത് ഈസ്റ്റ് ഇലക്ട്രിക് പവര്‍ കോര്‍പ്പറേഷന്‍, ടി.എച്ച്.ഡി.സി ഇന്ത്യാ ലിമിറ്റഡ് എസ്.ജെ.വി.എന്‍ ലിമിറ്റഡ് എന്നിവയിലെ ബോര്‍ഡ് തല ഉദ്യോഗസ്ഥര്‍ക്ക് താഴെയുള്ളവരുടെ ശമ്പളം ക്രമവല്‍ക്കരിച്ചു

നാഷണല്‍ ഹൈഡ്രോ പവര്‍ കോര്‍പ്പറേഷന്‍ ലിമിറ്റഡ് (എന്‍.എച്ച്.പി.സി), നോര്‍ത്ത് ഈസ്റ്റ് ഇലക്ട്രിക് പവര്‍ കോര്‍പ്പറേഷന്‍ (എന്‍.ഇ.ഇ.പി.സി.ഒ), ടി.എച്ച്.ഡി.സി ഇന്ത്യാ ലിമിറ്റഡ് (പഴയ തെഹ്‌രി ഹൈഡ്രോ ഇലക്ട്രിക്ക് ഡെവലപ്പ്‌മെന്റ് കോര്‍പ്പറേഷന്‍ ലിമി) സത്‌ലജ് ജല്‍ വൈദ്യുതി നിഗം ലിമിറ്റഡ് (എസ്.ജെ.വി.എന്‍) എന്നിവയിലെ ബോര്‍ഡ്തല എക്‌സിക്യൂട്ടിവുകള്‍ക്ക് താഴെയുള്ളവരുടെ ശമ്പളം ക്രമവല്‍ക്കരിക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. നടപ്പാക്കല്‍ തന്ത്രം: അംഗീകരിച്ചതിന് ശേഷം ഹൈഡ്രോ സി.പി.എസ്.ഇകള്‍ സ്വീകരിച്ചിട്ടുള്ള ശമ്പളസ്‌കെയിലുകള്‍ ഊര്‍ജ്ജമന്ത്രാലയം 2006 ഏപ്രില്‍ 4ലെയും 2006 സെപ്റ്റംബര്‍ 1ലെയും ഉത്തരവ് പ്രകാരം നിയമനം ലഭിച്ചവരെ ക്രമവല്‍ക്കരിക്കും. നേട്ടം: 2007 ജനുവരി ഒന്നിന് മുമ്പ് ജോലിയില്‍ ചേര്‍ന്ന 5,254 എക്‌സിക്യൂട്ടീവുകള്‍ക്ക് ഈ അംഗീകാരത്തിന്റെ ഗുണം ലഭിക്കും. ഇത് ഹൈഡ്രോ സി.പി.എസ്.ഇകളിലെ എക്‌സിക്യൂട്ടിവുകളുടെ ആത്മവീര്യം പ്രചോദിപ്പിക്കുകയും വര്‍ദ്ധിപ്പിക്കുകയും ചെയ്യും. ചെലവ് ഇവരുടെ ശമ്പള സ്‌കെയില്‍ ക്രമവല്‍ക്കരിക്കുന്നതിനായി 323 കോടി രൂപയുടെ മൊത്തം ചെലവ് വരും. പശ്ചാത്തലം എന്‍.ടി.പി.സി/ എണ്ണ മേഖല എന്നിവിടങ്ങളിലേതിനനുസൃതമായി യുണിനൈസ്ഡ് വിഭാഗത്തിലെ വര്‍ക്ക്‌മെന്‍/ എക്‌സിക്യൂട്ടീവ് എന്നിവര്‍ക്ക് 1997 ജനുവരി ഒന്നുമുതല്‍ നടത്തിയ ശമ്പളപരിഷ്‌ക്കരണംമൂലം എന്‍.എച്ച്.പി.സി, എന്‍.ഇ.ഇ.പി.സി.ഒ, ടി.എച്ച്.ടി.സി.ഐ.എല്‍, എസ്.ജെ.വി.എന്‍.എല്‍ എന്നിവയിലെ എക്‌സിക്യൂട്ടീവുകളുടെ ശമ്പള സ്‌കെയിലുകളില്‍ അപാകതകള്‍ നിലനിന്നിരുന്നു. വര്‍ക്ക് മെന്നിന്റെയൂം സൂപ്പര്‍വൈസറുമാരുടെയും ശമ്പളസ്‌കെയില്‍ ഇ-1 ഗ്രേഡിലെ എക്‌സിക്യൂട്ടീവുകള്‍ക്ക് മുകളിലായിരുന്നു. സെക്രട്ടറിമാരുടെ കമ്മിറ്റിയും (സി.ഒ.എസ്) മന്ത്രിസഭയും മുമ്പ് പലപ്പോഴും ഈ നിര്‍ദ്ദേശം പരിഗണിച്ചിരുന്നു. 2013 ഡിസംബറിലെ മന്ത്രിസഭായോഗം താഴെപ്പറയുന്ന തീരുമാനങ്ങള്‍ എടുത്തു. – 1997 ജനുവരി ഒന്നിന് നിശ്ചയിച്ച വ്യതിചലിച്ച ശമ്പള സ്‌കെയിലുകള്‍ ക്രമവല്‍ക്കരിച്ചില്ല. -എന്നാല്‍ 1997 ജനുവരി ഒന്നുമുതല്‍ കൂടുതല്‍ കൈപ്പറ്റിയ ശമ്പളം തിരിച്ചുപിടിച്ചില്ല. തിരിച്ചുപിടിക്കല്‍ നടപ്പില്‍ വന്നാല്‍ അത് ജീവനക്കാരെ നിരാശരാക്കുമെന്ന് പരിഗണിച്ചായിരുന്നു അത്. – 1997 ജനുവരി ഒന്നിന് നിശ്ചയിച്ച ശമ്പള സ്‌കെയിലിലെ തെറ്റുകള്‍ തിരുത്തിയശേഷം 2007 ജനുവരി ഒന്നുമുതല്‍ ശമ്പള സ്‌കെയിലുകള്‍ നിശ്ചയിക്കാം. ഈ ഉത്തരവില്‍ പരാതിയുള്ള ഹൈഡ്രോ പി.എസ്.ഇകളിലെ വിവിധ തൊഴിലാളി സംഘടനകള്‍ വിവിധ ഹൈക്കോടതികളില്‍ റിട്ട് പെറ്റീഷനുകള്‍ ഫയല്‍ ചെയ്തു. ഉത്തരാഖണ്ഡിലേയും മേഘാലയയിലേയും ഹൈക്കോടതികള്‍ മുകളിലെ തീരുമാനം റദ്ദാക്കി. 2017 ഏപ്രില്‍ 12ന് സുപ്രീംകോടതിയില്‍ ഉത്തരാഖണ്ഡ് ഹൈക്കോടതി വിധിക്കെതിരെ എസ്.എല്‍.പി ഫയല്‍ ചെയ്തു. അത് 2017 മേയ് എട്ടിന് തള്ളി. മേഘാലയ ഉത്തരാഖണ്ഡ് ഹൈക്കോടതികളില്‍ കോര്‍ട്ടലക്ഷ്യ ഹര്‍ജ്ജികളും ഫയല്‍ ചെയ്തു. ഊര്‍ജ്ജ മന്ത്രാലയത്തിന്റെ 2006 ഏപ്രില്‍ നാല്, 2006 സെപ്റ്റംബര്‍ 1 എന്നി ദിവസങ്ങളിലെ ഉത്തരവിലൂടെ എന്‍.എച്ച്.പി.സി, എസ്.ജെ.വി.എന്‍.എല്‍, എന്‍.ഇ.ഇ.പി.സി.ഒ, ടി.എച്ച്.ഡി.സി.ഐ.എല്‍ എന്നിവിടങ്ങളില്‍ സ്വീകരിക്കപ്പെട്ടവര്‍ക്ക് 1997 ജനുവരി ഒന്നിന് സ്വീകരിച്ച ശമ്പളസ്‌കെയില്‍ ക്രമവല്‍ക്കരിക്കുന്നതിന് മന്ത്രിസഭയുടെ അനുമതി തേടുകയല്ലാതെ ഊര്‍ജ്ജ മന്ത്രാലയത്തിന് മുന്നില്‍ മറ്റ് വഴിയുണ്ടായിരുന്നില്ല.
നര്‍മ്മദയ്ക്ക് കുറുകെ നിര്‍മ്മിക്കുന്ന അണക്കെട്ടിന് പ്രധാനമന്ത്രി തറക്കല്ലിട്ടു; ബറൂച്ചില്‍ പൊതുയോത്തെ അഭിസംബോധന ചെയ്തു

നര്‍മ്മദ നദിക്ക് കുറുകെ നിര്‍മ്മിക്കുന്ന ബാദ്ബട്ട് അണക്കെട്ടിന് പ്രധാനമന്ത്രി ശ്രീ നരേന്ദ്രമോദി ഇന്ന് തറക്കില്ലിട്ടു. ഇതിന്റെ ഭാഗമായുള്ള ശിലാഫലകവും അദ്ദേഹം അനാച്ഛാദനം ചെയ്തു. ബറൂച്ചില്‍ സംഘടിപ്പിച്ച ഒരു പൊതുയോഗത്തില്‍ വച്ച് ഉഡ്‌ന (സൂറത്ത്, ഗുജറാത്ത്) ജയ്‌നഗറിനും(ബീഹാര്‍) ഇടയില്‍ സര്‍വീസ് നടത്തുന്ന അന്ത്യോദയ എക്പ്രസും പ്രധാനമന്ത്രി ഫഌഗ്ഓഫ് ചെയ്തു. ഗുജറാത്ത് നര്‍മ്മദ ഫെര്‍ട്ടിലൈസര്‍ കോര്‍പ്പറേഷന്റെ വിവിധ പദ്ധതികള്‍ക്ക് തറക്കില്ലിടുന്നതിന്റെ സൂചകമായി അദ്ദേഹം ശിലാഫലകങ്ങള്‍ അനാച്ഛാദനവും ചെയ്തു. ആളുകളെ പരസ്പരം, പ്രത്യേകിച്ച് ഉത്തര്‍പ്രദേശിലേയോ, ബീഹാറിലേയോ ജനങ്ങളെ പരസ്പരം ബന്ധിപ്പിക്കുന്ന, സ്വന്തം വീടുകളില്‍ നിന്നും അകലെ പണിയെടുക്കുന്നവരെ തമ്മിലും ബന്ധിപ്പിക്കുന്ന അന്ത്യോദയ എക്‌സ്പ്രസ് വളരെ പ്രസംശനീയമായ മുന്‍കൈയാണെന്ന് പൊതുയോഗത്തെ അഭിസംബോധനചെയ്തുകൊണ്ട് പ്രധാനമന്ത്രി പറഞ്ഞു. ഉത്തര്‍പ്രദേശിലേയും ബീഹാറിലെയും ജനങ്ങള്‍ക്ക് അവരുടെ വീടുകളില്‍ ചാത്ത് പൂജയ്ക്ക് പോകുന്നത് ഈ ട്രെയിന്‍ സുഗമമാക്കുമെന്നും അദ്ദേഹം ചൂണ്ടിക്കാട്ടി. വേപ്പെണ്ണപുരട്ടിയ യൂറിയ കര്‍ഷകരെ സഹായിക്കുക മാത്രമല്ല, അഴിമതിയും കവര്‍ച്ചയും ഇല്ലാതാക്കിയെന്നും പ്രധാനമന്ത്രി പറഞ്ഞു. മൃഗസംരക്ഷണരംഗത്ത് ഗുജറാത്തിനുണ്ടായ പുരോഗതി കര്‍ഷകരെ വളരെയധികം സഹായിച്ചിട്ടുണ്ടെന്ന് പ്രധാനമന്ത്രി അഭിപ്രായപ്പെട്ടു. പശു ആരോഗ്യമേളയെക്കുറിച്ച് പഠിക്കാന്‍ ഗുജറാത്തിലേക്ക് ഒരു സംഘത്തെ അയക്കാന്‍ ഉത്തര്‍പ്രദേശ് മുഖ്യമന്ത്രിയായ യോഗി ആദിത്യനാഥിനോട് ആവശ്യപ്പെട്ടിട്ടുണ്ടെന്നും പ്രധാനമന്ത്രി വ്യക്തമാക്കി. സമാനമായ ഒരു മേള അടുത്തിടെ വരാണാസിയില്‍ സംഘടിപ്പിച്ചതായും അദ്ദേഹം കൂട്ടിച്ചേര്‍ത്തു. പ്രധാനമന്ത്രി ആ മേള സന്ദര്‍ശിക്കുകയും ചെയ്തിരുന്നു.
റിയോ ഒളിംപിക്സിനുള്ള ഇന്ത്യന്‍ കായികതാരങ്ങളുമായി പ്രധാനമന്ത്രി കൂടിക്കാഴ്ച നടത്തി, ഫോട്ടോ എടുത്തു, ട്വിറ്ററില്‍ ഓരോരുത്തര്‍ക്കും പ്രോത്സാഹനമേകി

സമാനതയില്ലാത്തതും ഒരുപക്ഷേ മുന്‍പ് ഉണ്ടാകാത്ത വിധത്തിലും, ആസന്നമായ റിയോ ഒളിംപിക്സില്‍ ഇന്ത്യയെ പ്രതിനിധികരിക്കുന്ന അറുപതിലേറെ കായിക താരങ്ങളുമായി പ്രധാനമന്ത്രി ശ്രീ. നരേന്ദ്ര മോദി ഇന്ന് ആശയവിനിമയം നടത്തി. അവര്‍ ഓരോരുത്തരോടും പ്രധാനമന്ത്രി പ്രോത്സാഹജനകമായ വാക്കുകള്‍ പറഞ്ഞു. നിരവധി കായിക താരങ്ങളുമായി അനൌപചാരിക സംഭാഷണം നടത്തിയ പ്രധാനമന്ത്രി സെല്‍ഫികള്‍ എടുക്കാനും നിന്ന് കൊടുത്തു. പിന്നീട് ഓരോ കായികതാരത്തോടൊപ്പമുള്ള തന്‍റെ ചിത്രങ്ങളും അവരോട് പറഞ്ഞ പ്രോത്സാഹജനകമായ വാക്കുകളും പ്രധാനമന്ത്രി ട്വിറ്ററില്‍ പങ്ക് വച്ചു. പ്രധാനമന്ത്രിയുടെ ഈ നടപടിയെ അഭിനന്ദിച്ച നിരവധി കായിക താരങ്ങള്‍ അദ്ദേഹത്തോടൊപ്പമെടുത്ത തങ്ങളുടെ സ്വന്തം സെല്‍ഫികളും ചിത്രങ്ങളും സാമൂഹിക മാധ്യമങ്ങളില്‍ പങ്ക് വച്ചു. അവരില്‍ ചിലരുടെ ട്വീറ്റുകള്‍, ബോക്സിംഗ് താരം മനോജ് കുമാര്‍, ഗുസ്തി താരം യോഗേശ്വര്‍ ദത്ത് എന്നിവരുടേതുള്‍പ്പെടെ പ്രധാനമന്ത്രി റീ ട്വീറ്റ് ചെയ്തു.
കേരളത്തിലെ വെള്ളപ്പൊക്ക സ്ഥിതിഗതികളെ കുറിച്ച് പ്രധാനമന്ത്രി മുഖ്യമന്ത്രിയുമായി സംസാരിച്ചു

പ്രധാനമന്ത്രി ശ്രീ. നരേന്ദ്ര മോദി ഇന്ന് കേരളത്തിലെ പ്രളയ സ്ഥിതിഗതികളെ കുറിച്ച് മുഖ്യമന്ത്രി ശ്രീ. പിണറായി വിജയനുമായി ഇന്ന് ഫോണില്‍ സംസാരിച്ചു. “കേരള മുഖ്യമന്ത്രി ശ്രീ. പിണറായി വിജയനുമായി ഇന്ന് വീണ്ടും സംസാരിച്ചു. സംസ്ഥാനത്തെ പ്രളയ സ്ഥിതിഗതികള്‍ നമ്മള്‍ ചര്‍ച്ച ചെയ്തു. സംസ്ഥാനത്തുടനീളം രക്ഷാ ദുരിതാശ്വാസ പ്രവര്‍ത്തനങ്ങള്‍ കൂടുതല്‍ ശക്തിപ്പെടുത്താന്‍ രാജ്യരക്ഷാ മന്ത്രാലയത്തോട് ആവശ്യപ്പെട്ടിട്ടുണ്ട്. കേരളത്തിലെ ജനങ്ങളുടെ സുരക്ഷയ്ക്കായി പ്രാര്‍ത്ഥിക്കുന്നു,” പ്രധാനമന്ത്രി പറഞ്ഞു.
ഷഹീദ് ഭഗത് സിംഗിന്റെ ജന്മദിനത്തിൽ പ്രധാനമന്ത്രി അദ്ദേഹത്തെ  വണങ്ങി

ഷഹീദ് ഭഗത് സിംഗിന്റെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തെ വണങ്ങി. ഷഹീദ് ഭഗത് സിംഗിനെക്കുറിച്ചുള്ള തന്റെ ചിന്തകളുടെ വീഡിയോയും ശ്രീ മോദി പങ്കുവെച്ചു. ട്വീറ്റിൽ പ്രധാനമന്ത്രി പറഞ്ഞു : "ഷഹീദ് ഭഗത് സിംഗ് ജിയുടെ ജയന്തി ദിനത്തിൽ ഞാൻ അദ്ദേഹത്തെ വണങ്ങുന്നു. അദ്ദേഹത്തിന്റെ ധൈര്യം ഞങ്ങളെ വളരെയധികം പ്രചോദിപ്പിക്കുന്നു. നമ്മുടെ രാഷ്ട്രത്തിനായുള്ള അദ്ദേഹത്തിന്റെ കാഴ്ചപ്പാട് സാക്ഷാത്കരിക്കാനുള്ള നമ്മുടെ പ്രതിബദ്ധത ആവർത്തിക്കുന്നു."
പ്രധാനമന്ത്രി ശ്രീ. നരേന്ദ്ര മോദിയും യൂറോപ്യന്‍ കൗണ്‍സില്‍ പ്രസിഡന്റ് ബഹുമാനപ്പെട്ട ചാള്‍സ് മൈക്കിളും ഫോണില്‍ സംസാരിച്ചു

പ്രധാനമന്ത്രി ശ്രീ. നരേന്ദ്ര മോദിയും യൂറോപ്യന്‍ കൗണ്‍സില്‍ പ്രസിഡന്റ് ബഹുമാനപ്പെട്ട ചാള്‍സ് മൈക്കിളും ടെലിഫോണില്‍ സംസാരിച്ചു. ഇന്ത്യയിലും യൂറോപ്യന്‍ യൂണിയനിലുമുള്ള കോവിഡ്- 19 സാഹചര്യത്തെ കുറിച്ച് ഇരു നേതാക്കളും ചര്‍ച്ച നടത്തി. അവശ്യ മരുന്നുകളുടെ ലഭ്യത ഉറപ്പാക്കുന്നതിന് ഉള്‍പ്പെടെ മഹാവ്യാധിയുടെ നാളുകളില്‍ പരസ്പരം നല്‍കിയ സഹകരണത്തെ ഇരുവരും അഭിനന്ദിച്ചു. കോവിഡ്- 19 സൃഷ്ടിക്കുന്ന ആരോഗ്യ, സാമ്പത്തിക പ്രത്യാഘാതങ്ങള്‍ ഫലപ്രദമായി കൈകാര്യം ചെയ്യുന്നതിനായി മേഖലാതലത്തിലും ആഗോള തലത്തിലും ഏകോപനം നടക്കേണ്ടതിന്റെ പ്രാധാന്യം നേതാക്കള്‍ അംഗീകരിച്ചു. ഇന്ത്യ-യൂറോപ്യന്‍ യൂണിയന്‍ തന്ത്രപ്രധാന പങ്കാളിത്തം ശക്തിപ്പെടുത്താനുള്ള പ്രതിബദ്ധത ഇരുവരും ആവര്‍ത്തിച്ചു. അടുത്ത ഇന്ത്യ-യൂറോപ്യന്‍ യൂണിയന്‍ ഉച്ചകോടിക്കുള്ള അജണ്ട തയ്യാറാക്കാന്‍ ഉദ്യോഗസ്ഥ തലത്തില്‍ പ്രവര്‍ത്തനം നടത്താന്‍ നേതാക്കള്‍ തീരുമാനിച്ചു. പ്രതിസന്ധിയുടെ വരും ഘട്ടങ്ങളിലും കോവിഡ് അനന്തര കാലഘട്ടത്തിലും പരസ്പര ബന്ധം തുടരാനും ഇരുവരും പരസ്പരം സമ്മതിച്ചു.
പ്രധാനമന്ത്രിയുടെ ഗുരു പൂര്‍ണ്ണിമ ആശംസ

പ്രധാനമന്ത്രി ശ്രീ. നരേന്ദ്ര മോദി ഗുരുപൂര്‍ണ്ണിമയുടെ വേളയില്‍ ജനങ്ങള്‍ക്ക് ആശംസകള്‍ നേര്‍ന്നു. ‘ഏവര്‍ക്കും ഗുരുപൂര്‍ണ്ണിമ ആശംസകള്‍. അദ്ധ്യാപകര്‍ക്ക് വളരെ ഉയര്‍ന്ന ആദരം നല്‍കുന്ന സമൂഹമാണ് നമ്മുടേത്. നമ്മെ എപ്പോഴും പ്രചോദിപ്പിക്കുകയും, നമ്മിലുള്ള നന്മയെ പുറത്ത്‌കൊണ്ടുവരികയും ചെയ്യുന്ന അദ്ധ്യാപകരെ നാം നന്ദി അറിയിക്കുന്നു’, പ്രധാനമന്ത്രി പറഞ്ഞു.
കിഷ്ത്വാറിലുണ്ടായ അപകടത്തിൽ പ്രധാനമന്ത്രി അനുശോചിച്ചു ; പി എം എൻ ആർ എഫിൽ  നിന്ന് എക്സ് ഗ്രേഷ്യ പ്രഖ്യാപിച്ചു

ജമ്മു കശ്മീരിലെ കിഷ്ത്വാറിലുണ്ടായ വാഹനാപകടത്തിൽ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ മരിച്ചവരുടെ ആശ്രിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് 2 ലക്ഷം രൂപയും , പരിക്കേറ്റവർക്ക് 50 ,000 രൂപ വീതവും പ്രധാനമന്ത്രി പ്രഖ്യാപിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : “കിഷ്ത്വാറിലെ അപകടത്തിൽ ദുഖമുണ്ട്. എന്റെ ചിന്തകൾ മരിച്ചുപോയ കുടുംബങ്ങളോടൊപ്പമാണ്. പരിക്കേറ്റവർ എത്രയും വേഗം സുഖം പ്രാപിക്കട്ടെ. അപകടത്തിൽ മരിച്ചവരുടെ ഏറ്റവും അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപയും , പരിക്കേറ്റവർക്ക് 50 ,000 രൂപ വീതവും നൽകും : പ്രധാനമന്ത്രി നരേന്ദ്ര മോദി “ ജമ്മു കശ്മീരിലെ കിഷ്ത്വാറിലുണ്ടായ വാഹനാപകടത്തിൽ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ മരിച്ചവരുടെ ആശ്രിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് 2 ലക്ഷം രൂപയും , പരിക്കേറ്റവർക്ക് 50 ,000 രൂപ വീതവും പ്രധാനമന്ത്രി പ്രഖ്യാപിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : “കിഷ്ത്വാറിലെ അപകടത്തിൽ ദുഖമുണ്ട്. എന്റെ ചിന്തകൾ മരിച്ചുപോയ കുടുംബങ്ങളോടൊപ്പമാണ്. പരിക്കേറ്റവർ എത്രയും വേഗം സുഖം പ്രാപിക്കട്ടെ. അപകടത്തിൽ മരിച്ചവരുടെ ഏറ്റവും അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപയും , പരിക്കേറ്റവർക്ക് 50 ,000 രൂപ വീതവും നൽകും : പ്രധാനമന്ത്രി നരേന്ദ്ര മോദി “
സംസ്ഥാന തൊഴിൽ മന്ത്രിമാരുടെ ദേശീയ സമ്മേളനത്തെ പ്രധാനമന്ത്രി അഭിസംബോധന ചെയ്യും

തൊഴിൽ പ്രശ്‌നങ്ങളിലും തൊഴിലാളികളുടെ ക്ഷേമവുമായി ബന്ധപ്പെട്ട കാര്യങ്ങളിലും കേന്ദ്ര-സംസ്ഥാന സർക്കാരുകൾക്കിടയിൽ സമന്വയം സൃഷ്ടിക്കാൻ സമ്മേളനം സഹായിക്കും. നാളെ (2022 ഓഗസ്റ്റ് 25 ന് ) വൈകുന്നേരം 4:30 ന് വീഡിയോ കോൺഫറൻസിംഗിലൂടെ എല്ലാ സംസ്ഥാനങ്ങളി ലെയും കേന്ദ്ര ഭരണ പ്രദേശങ്ങളിലെയും തൊഴിൽ മന്ത്രിമാരുടെ ദേശീയ സമ്മേളനത്തെ അഭിസംബോധന ചെയ്യും. കേന്ദ്ര തൊഴിൽ, തൊഴിൽ മന്ത്രാലയമാണ് ഓഗസ്റ്റ് 25-26 തീയതികളിൽ ആന്ധ്രാ പ്രദേശിലെ തിരുപ്പതിയിൽ ദ്വിദിന സമ്മേളനം സംഘടിപ്പിച്ചിട്ടുള്ളത് . സഹകരണ ഫെഡറലിസത്തിന്റെ അടിസ്ഥാനത്തിലാണ് തൊഴിൽ സംബന്ധമായ വിവിധ വിഷയ ങ്ങൾ ചർച്ച ചെയ്യുന്നതിനായി സമ്മേളനം വിളിച്ചുകൂട്ടുന്നത്. തൊഴിലാളികളുടെ ക്ഷേമത്തിനായുള്ള പദ്ധതികൾ ഫലപ്രദമായി നടപ്പാക്കുന്നത് ഉറപ്പാക്കുന്നതിലും, മെച്ചപ്പെട്ട നയങ്ങൾ രൂപീകരിക്കുന്നതിലും, കേന്ദ്ര-സംസ്ഥാന ഗവൺമെന്റുകൾക്കിടയിൽ കൂടുതൽ സഹകരണം സൃഷ്ടിക്കാൻ ഇത് സഹായിക്കും. സാമൂഹിക സംരക്ഷണം സാർവത്രികമാക്കുന്നതിന് സാമൂഹ്യ സുരക്ഷാ പദ്ധതികളെ ഇ-ശ്രം പോർട്ടലുമായി സംയോജിപ്പിക്കുന്നതിന് സമ്മേളനത്തിൽ നാല് തീമാറ്റിക് സെഷനുകൾ ഉണ്ടായിരിക്കും. സംസ്ഥാന ഗവൺമെന്റുകൾ നടത്തുന്ന ഇഎസ്‌ഐ ആശുപത്രികൾ വഴിയുള്ള വൈദ്യസഹായം മെച്ചപ്പെടുത്തുന്നതിനും പിഎംജെഎവൈയുമായി സംയോജിപ്പിക്കുന്നതിനുമുള്ള സ്വാസ്ഥ്യ സേ സമൃദ്ധി; നാല് ലേബർ കോഡുകൾക്ക് കീഴിലുള്ള നിയമങ്ങളുടെ രൂപീകരണവും അവ നടപ്പിലാക്കുന്നതിനുള്ള രീതികൾ ; ജോലിയുടെ ന്യായവും നീതിയുക്തവുമായ സാഹചര്യങ്ങൾ, എല്ലാ തൊഴിലാളികൾക്കും സാമൂഹിക സംരക്ഷണം, ജോലിയിലെ ലിംഗസമത്വം, മറ്റ് പ്രശ്നങ്ങൾ എന്നിവയ്ക്ക് ഊന്നൽ നൽകുന്ന വിഷൻ ശ്രമേവ് ജയതേ @ 2047 എന്നിവയും സമ്മേളനം ചർച്ച ചെയ്യും. –ND–
പ്രധാനമന്ത്രി ഉദയ്പൂരില്‍ നിരവധി വന്‍കിട ഹൈവേ പദ്ധതികള്‍ക്ക് തുടക്കം കുറിച്ചു

പ്രധാനമന്ത്രി ശ്രീ. നരേന്ദ്ര മോദി ഇന്ന് രാജസ്ഥാനിലെ ഉദയ്പൂരില്‍ നിരവധി വന്‍കിട ഹൈവേ പദ്ധതികള്‍ക്ക് തറക്കല്ലിട്ടു. തദവസരത്തില്‍ സംസാരിക്കവെ, മേവാറിന്റെ വീരഭൂമിയില്‍ എത്താന്‍ കഴിഞ്ഞതില്‍ തനിക്ക് ആഹ്ലാദമുണ്ടെന്ന് പ്രധാനമന്ത്രി പറഞ്ഞു. പ്രകൃതി ദുരന്തങ്ങള്‍ മൂലം ദുരിതമനുഭവിക്കുന്ന ഈ വേളയില്‍ കേന്ദ്ര ഗവണ്‍മെന്റ് ജനങ്ങള്‍ക്ക് ഒപ്പമുണ്ടെന്ന് അദ്ദേഹം ഉറപ്പ് നല്‍കി. വെല്ലുവിളികളെ പരാജയപ്പെടുത്തിക്കൊണ്ട് വര്‍ദ്ധിച്ച ഊര്‍ജ്ജസ്വലതയോടെ ജനങ്ങള്‍ മുന്നോട്ട് പോകുമെന്ന് അദ്ദേഹം വിശ്വാസം പ്രകടിപ്പിച്ചു. 15,000 കോടി രൂപയിലധികം വരുന്ന പദ്ധതികളാണ് ഇന്ന് ഒരൊറ്റ ചടങ്ങില്‍ ഉദ്ഘാടനം ചെയ്യപ്പെടുകയോ തുടക്കം കുറിക്കുകയോ ചെയ്തിട്ടുള്ളതെന്ന് പ്രധാനമന്ത്രി ചൂണ്ടിക്കാട്ടി. രാജ്യത്തിന്റെ പുരോഗതിക്ക് അടിസ്ഥാന സൗകര്യ വികസന പദ്ധതികള്‍ നിര്‍ണ്ണായകമാണെന്ന് പറഞ്ഞ പ്രധാനമന്ത്രി, അടിസ്ഥാന സൗകര്യ വികസന പദ്ധതികളുടെ, പ്രത്യേകിച്ച് കണക്റ്റിവിറ്റി പദ്ധതികളുടെ കാലതാമസം ഇന്ത്യയ്ക്ക് ഇനി താങ്ങാന്‍ കഴിയില്ലെന്ന് വ്യക്തമാക്കി. റോഡുകള്‍ പോലെയുള്ള പദ്ധതികള്‍ ജനജീവിതത്തിന് പുതുജീവന്‍ പകരുമെന്ന് അദ്ദേഹം പറഞ്ഞു. മുന്‍ പ്രധാനമന്ത്രി അടല്‍ ബിഹാരി വാജ്‌പേയി തുടക്കം കുറിച്ച സുവര്‍ണ്ണ ചതുഷ്‌ക്കോണ പദ്ധതി വിപണികളുമായി ബന്ധപ്പെടാന്‍ കര്‍ഷകര്‍ക്ക് പ്രയോജനപ്പെട്ടുവെന്ന് പ്രധാനമന്ത്രി അനുസ്മരിച്ചു. തൊഴിലവസരം സൃഷ്ടിക്കുന്ന വിനോദ സഞ്ചാരം, മെച്ചപ്പെട്ട അടിസ്ഥാന സൗകര്യങ്ങളോട് കൂടിയ കണക്ടിവിറ്റി എന്നിവ മുഖേന രാജസ്ഥാന് ഒട്ടേറെ നേട്ടമുണ്ടാക്കാന്‍ കഴിയുമെന്ന് അദ്ദേഹം പറഞ്ഞു. ഗ്രാമീണ കുടുംബങ്ങള്‍ക്ക് പാചകവാതക കണക്ഷനുകള്‍ ലഭ്യമാക്കുന്ന പ്രധാനമന്ത്രി ഉജ്ജ്വല യോജന വനിതകള്‍ക്കാണ് ഏറെ പ്രയോജനപ്പെട്ടിട്ടുള്ളതെന്ന് പ്രധാനമന്ത്രി പറഞ്ഞു. അന്തര്‍ സംസ്ഥാന അതിര്‍ത്തികളിലെ നീണ്ട കാത്തിരിപ്പ് ഇല്ലാതാക്കുക വഴി ചരക്ക് സേവന നികുതി രാജ്യത്തിന്റെ സമ്പദ് ഘടനയ്ക്ക് വന്‍തോതില്‍ പ്രയോജനപ്പെട്ടിട്ടുണ്ടെന്ന് പ്രധാനമന്ത്രി പറഞ്ഞു. മുമ്പ് ഉണ്ടായിരുന്ന മേവാര്‍ രാജ്യത്തെ രാജാവായിരുന്ന മഹാറാണ പ്രതാപിന്റെ ജീവിതവും, വീര പരാക്രമവും നേട്ടങ്ങളും വിവരിക്കുന്ന പ്രതാപ് ഗൗരവ് കേന്ദ്ര പ്രധാനമന്ത്രി പിന്നീട് സന്ദര്‍ശിച്ചു.
പാര്‍ലമെന്റിന്റെ വര്‍ഷകാല സമ്മേളനം ആരംഭിക്കുന്നതിന് മുന്നോടിയായുള്ള പ്രധാനമന്ത്രിയുടെ പ്രസ്താവന

‘പാര്‍ലമെന്റിന്റെ വര്‍ഷകാല സമ്മേളനത്തിന് ഇന്ന് തുടക്കമാവുകയാണ്. വേനലിന് ശേഷം വരുന്ന ആദ്യ മഴ മണ്ണില്‍ നിന്ന് ശുദ്ധവും പുതുമയുള്ളതുമായ ഒരു മണം ഉളവാക്കും. അതുപോലെ ചരക്ക് സേവന നികുതിയുടെ വിജയകരമായ നടത്തിപ്പിന് ശേഷം വരുന്ന ഈ പാലമെന്റ് സമ്മേളനം ഒരു പുതിയ ഉത്സാഹം കൊണ്ടുവരും. ദേശീയ താല്‍പ്പര്യം മനസില്‍ വച്ച് കൊണ്ട് എപ്പോഴോക്കെ രാഷ്ട്രീയ കക്ഷികളും, ഗവണ്‍മെന്റും തീരുമാനങ്ങള്‍ കൈക്കൊണ്ടിട്ടുണ്ടോ, അതൊക്കെ വിശാലമായ ജനനന്മയിലുള്ള അവരുടെ പ്രതിബദ്ധതയാണ് കാണിക്കുന്നത്. ജി.എസ്.റ്റി. യുടെ നടപ്പിലാക്കലിലൂടെ അത് വിജയകരമാണെന്ന് തെളിഞ്ഞിരിക്കുകയാണ്. ഒത്തൊരുമിച്ച് ശക്തമായി വളരുക എന്നതാണ് ജി.എസ്.റ്റി. യുടെ അന്തസത്ത. ഈ സമ്മേളനത്തിലും ജി.എസ്.റ്റി. യുടെ അതേ അന്തസത്ത പുലരട്ടെയെന്ന് ഞാന്‍ പ്രതീക്ഷിക്കുകയാണ്. പാര്‍ലമെന്റിലെ വര്‍ഷകാല സമ്മേളനം പല കാരണങ്ങളാലും പ്രധാനപ്പെട്ടതാണ്. 2017 ആഗസ്റ്റ് 15 ന് രാഷ്ട്രം സ്വാതന്ത്ര്യത്തിന്റെ ഏഴ് ദശകങ്ങള്‍ പൂര്‍ത്തിയാക്കും. 2017 ആഗസ്റ്റ് 9 ന് ക്വിറ്റ് ഇന്ത്യാ പ്രസ്ഥാനത്തിന് 75 വയസ്സ് തികയും. ഈ സമ്മേളന കാലയളവില്‍ പുതിയ രാഷ്ട്രപതിയെയും ഉപരാഷ്ട്രപതിയെയും തെരഞ്ഞെടുക്കാനും രാഷ്ട്രത്തിന് അവസരം ലഭിക്കും. ഒരു തരത്തില്‍ ഈ കാലയളവ് രാജ്യത്തിന്റെ നിരവധി സുപ്രധാന സംഭവങ്ങളുടേതാണ്. പാര്‍മെന്റിന്റെ വര്‍ഷകാല സമ്മേളനത്തിന് തുടക്കമാകവെ, തങ്ങളുടെ കഠിന പ്രയത്‌നത്തിലൂടെ രാജ്യത്ത് ഭക്ഷ്യ സുരക്ഷിതത്വം ഉറപ്പുവരുത്തുന്ന നമ്മുടെ കര്‍ഷകരെ നാം അഭിവാദ്യം ചെയ്യുകയാണ്. വിശാലമായ രാജ്യ താല്‍പര്യം കണക്കിലെടുത്തുള്ള പ്രധാന തീരുമാനങ്ങള്‍ കൈക്കൊള്ളുമെന്ന മൂല്യവര്‍ദ്ധനയ്‌ക്കൊപ്പം, ഉയര്‍ന്ന നിലവാരത്തിലുള്ള ചര്‍ച്ചയിലേയ്ക്ക് കടക്കാന്‍ എല്ലാ രാഷ്ട്രീയ കക്ഷികള്‍ക്കും, എം.പി.മാര്‍ക്കും വര്‍ഷകാല സമ്മേളനം അവസരം ഒരുക്കുമെന്നാണ് എന്റെ ഉറച്ച വിശ്വാസം. നിങ്ങള്‍ക്ക് വളരെ വളരെ നന്ദി’
ഇന്ത്യന്‍ കാര്‍ഷികരംഗത്തെ പുനരുജ്ജീവിപ്പിക്കുന്നതിനെക്കുറിച്ചുള്ള കാഴ്ചപ്പാടുകള്‍ പ്രധാനമന്ത്രി കര്‍ഷകരുമായി പങ്കുവെച്ചു

2022 ആകുമ്പോഴേക്കും കര്‍ഷകരുടെ വരുമാനം ഇരട്ടിയാക്കാന്‍ നിശ്ചയദാര്‍ഢ്യത്തോടെ പ്രവര്‍ത്തിക്കണമെന്ന് കര്‍ഷകരോടും സംസ്ഥാനങ്ങളോടും കേന്ദ്ര ഗവണ്‍മെന്റിനോടും പ്രധാനമന്ത്രി ശ്രീ. നരേന്ദ്ര മോദി ആഹ്വാനം ചെയ്തു. ന്യൂഡെല്‍ഹിയില്‍ കൃഷി ഉന്നതിമേളയില്‍ കര്‍ഷകരുമായി തന്റെ കാഴ്ചപ്പാടു പങ്കുവെക്കവേ, താന്‍ ആവശ്യപ്പെടുന്നത് ഒരു വെല്ലുവിളി ഏറ്റെടുക്കാനാണെങ്കിലും അതു മൂല്യമാര്‍ന്ന ഒരു ലക്ഷ്യത്തിലേക്കാണു നയിക്കുകയെന്നതില്‍ സംശയമില്ലെന്നു പ്രധാനമന്ത്രി ചൂണ്ടിക്കാട്ടി. ഇന്ത്യയുടെ ഭാവി മാറ്റിയെഴുതാന്‍ പോന്ന വേദിയാണു കൃഷി ഉന്നതിമേളയെന്ന് അദ്ദേഹം പറഞ്ഞു. കൃഷിയുടെ വളര്‍ച്ചയിലൂടെയും കര്‍ഷകരുടെയും ഗ്രാമങ്ങളുടെയും പുരോഗതിയിലൂടെയും വേണം ഇന്ത്യയുടെ ഭാവി കരുത്തുറ്റതാക്കീത്തീര്‍ക്കാന്‍. ഈ മേഖലകളില്‍ ഗുണപരമായ മാറ്റം ഉദ്ദേശിച്ചുള്ളതാണ് ഈ വര്‍ഷത്തെ ബജറ്റെന്നും ശ്രീ. നരേന്ദ്ര മോദി പറഞ്ഞു. കൃഷിയില്‍ ഇനിയുണ്ടാവേണ്ട വിപ്‌ളവം ആധുനികീകരണത്തിലും സാങ്കേതികവിദ്യ ഉപയോഗപ്പെടുത്തുന്നതിലും ആവണമെന്നു പ്രധാനമന്ത്രി ചൂണ്ടിക്കാട്ടി. കിഴക്കന്‍ പ്രദേശങ്ങളില്‍ ഇക്കാര്യത്തില്‍ സാധ്യതകള്‍ കൂടുതലാണെന്നും ലക്ഷ്യപ്രാപ്തിക്കായി ഗവണ്‍മെന്റ് പ്രവര്‍ത്തിച്ചുകൊണ്ടിരിക്കുകയാണെന്നും അദ്ദേഹം കൂട്ടിച്ചേര്‍ത്തു. വൈവിധ്യവല്‍ക്കരണം കാര്‍ഷിരംഗത്ത് അനിവാര്യമാണെന്നും പ്രധാനമന്ത്രി പറഞ്ഞു. കൃഷിക്കൊപ്പം തടിമരങ്ങള്‍ വളര്‍ത്താനും വളര്‍ത്തുമൃഗങ്ങളെ പോറ്റാനും കര്‍ഷകര്‍ തയ്യാറാകണം. വൈവിധ്യവല്‍ക്കരണം കര്‍ഷകന്റെ നഷ്ടസാധ്യതകള്‍ കുറയ്ക്കുമെന്നു ശ്രീ. നരേന്ദ്രമോദി ചൂണ്ടിക്കാട്ടി. പ്രധാനമന്ത്രി ഫസല്‍ ബീമ യോജന പദ്ധതിയുടെ നേട്ടങ്ങള്‍ അദ്ദേഹം വിശദീകരിച്ചു. കുറഞ്ഞ പ്രീമിയം, പരമാവധി സുരക്ഷ എന്നതാണു പദ്ധതിയുടെ സവിശേഷതയെന്നും പ്രധാനമന്ത്രി വ്യക്തമാക്കി. പ്രദര്‍ശനനഗരിയിലെ പവലിയനുകള്‍ നേരത്തേ പ്രധാനമന്ത്രി സന്ദര്‍ശിച്ചു. 2014-15ലെ കൃഷി കര്‍മണ്‍ അവാര്‍ഡുകള്‍ സംസ്ഥാനങ്ങള്‍ക്കും കര്‍ഷകര്‍ക്കും പ്രധാനമന്ത്രി വിതരണം ചെയ്തു. കര്‍ഷകര്‍ക്കായുള്ള മൊബൈല്‍ അപ്‌ളിക്കേഷനായ കിസാന്‍ സുവിധ അദ്ദേഹം പുറത്തിറക്കി. കാലാവസ്ഥ, വിപണിവില, വിത്തുകള്‍, വളങ്ങള്‍, കീടനാശിനികള്‍, കാര്‍ഷികോപകരണങ്ങള്‍ എന്നിവയെക്കുറിച്ചറിയാന്‍ ഇതു സഹായകമാകും.